Kauno aviacijos gamyklos aerodromas

Kauno aviacijos gamyklos aerodromas (arba Fredos aerodromas) – karinis aerodromas Lietuvoje, Kauno pietvakarinėje dalyje, Aukštojoje Fredoje.

 Istorija 

XX a. tarpukariu Fredoje veikė Karo aviacijos dirbtuvės, kuriose buvo gaminami lietuviški ir remontuojami užsienietiškų konstrukcijų kariniai lėktuvai. Sovietmečiu aerodromo teritorijoje buvo dislokuotas 367-asis atskiras sraigtasparnių pulkas. Jam priklausė 33 daugiatiksliai sraigtasparniai Mi-8 ir 28 sunkieji transportiniai sraigtasparniai Mi-6.Pabaltijo karinė apygarda (rusų k.) 

2001 m. gruodžio 17 d. aerodrome atidarytas antrasis Lietuvos kariuomenės Karinių oro pajėgų paieškos ir gelbėjimo postas. Jame budi Lietuvos kariuomenės Aviacijos bazės sraigtasparnių įgulos. Pagrindinės posto užduotys – paieškos ir gelbėjimo darbai virš Lietuvos Respublikos teritorijos ir teritorinių vandenų, taip pat transplantacijai, replantacijai ar mikrochirurginėms operacijoms reikalingų organų ar audinių transportavimas.Karo lakūnai nuo šiol budės dviejuose paieškos ir gelbėjimo postuose

2009 m. gruodžio 15 d. Kauno miesto savivaldybės tarybos sprendimu nutarta Lietuvos kariuomenės karinių oro pajėgų Aviacijos bazės Antrąjį paieškos ir gelbėjimo postą iš Aukštosios Fredos perkelti į S. Dariaus ir S. Girėno aerodromo teritoriją, o patį Fredos aerodromą uždaryti.Paieškos ir gelbėjimo sraigtasparniai persikraustys į Aleksoto aerodromą 2016 m. gegužės 20 d. postas oficialiai perkeltas į Aleksoto aerodromą. Nuo 1994 m. iš Antrojo paieškos ir gelbėjimo posto Aukštojoje Fredoje buvo atlikti keli šimtai žvalgybinių skrydžių dingusių žmonių ir teršalų dėmių paieškai, organų transplantacijai, gaisrų gesinimui, ligonių ir kitų asmenų gelbėjimui.Kaune – naujo paieškos ir gelbėjimo posto įkurtuvės http://kauno.diena.lt/naujienos/kaunas/miesto-pulsas/naujo-paieskos-ir-gelbejimo-posto-ikurtuves-750880 

 Šaltiniai 

Kategorija:Lietuvos aerodromai
Kategorija:Kauno organizacijos